EkBass/fiwiki-20250220-pages-articles huggingface dataset:
Oscar Pahlman

Oscar Adam Pahlman (1839–1935) oli suomalainen kirkkomuusikko. Hän oli urkuri Vaasassa 1866–1876, Turussa vuodesta 1876. Hän perusti C. G. Waseniuksen kanssa 1878 Turun lukkari- ja urkurikoulun ja toimi sen johtajana ja opettajana vuoteen 1928.Otavan Iso tietosanakirja, Otava 1968, osa 6, palsta 820 Pahlman opiskeli Suomen valtion stipendiaattina Saksan Dresdenissä 1862–1864 Gustav Merkelin johdolla. Lisäoppia hän haki Leipzigista ja Berliinistä. Hän oli urkurin toimessa Vaasassa ja siirtyi Turun tuomiokirkon urkuriksi 1876. Kirkollinen laulumusiikki oli tärkeällä sijalla Pahlmanin sävellystuotannossa. Lisäksi hän loi useita romantiikkaa edustavia urkuteoksia, jotka oli tarkoitettu lähinnä liturgiseen käyttöön. Häneltä on julkaistu sävellyskokoelma Orgel-Musik (1891), joka sisältää valikoiman saksalaisia, jumalanpalveluskäyttöön luotuja urkusävellyksiä 1800-luvulta. Pahlmanin veli oli säveltäjä Emil Pahlman. ==Lähteet== ==Aiheesta muualla== * Luokka:Suomalaiset kirkkomuusikot Luokka:Vuonna 1839 syntyneet Luokka:Vuonna 1935 kuolleet
Liminganjärvi

Liminganjärvi on kuivatettu järvi Limingan kunnassa Pohjois-Pohjanmaalla. Järvi sijaitsee Tikkaperän kylän ja Pohjanmaan radan itäpuolella. Limingan kirkonkylältä matkaa on noin 10 kilometriä. Järvi on Liminganlahteen ja Temmesjokeen laskevan Liminganjoen alkulähde. Järvi kuivatettiin kokonaan 1950-luvun alussa kaivamalla uoma niiden maanpinnan tason alapuolelle ja kokoamalla ruoppausmassat uoman reunoille nykyisinkin olemassa oleviksi penkereiksi. Jo 1800-luvulla järven pintaa laskettiin perkauksilla, kuitenkin varsin tehottomasti. Ennen ruoppauksia järven alueella oli noin 25 hehtaarin kokoinen keskuslampi ja sen ympärillä kosteikko/saraikkoalue, joka muuttui järveksi kevättulvien ja syyssateiden aikana. Samaan aikaan ruopattiin myös kahdeksan kilometriä ylävirtaan sijaitseva Heinijärven kylässä sijaitseva Heinijärvi. Järviä yhdisti Ylioja, joka uoman vähäisen kaltevuuden takia levitti tulvat ympäröiville suoalueille. Ennen kuivausta Liminganjärvi oli varsin kalainen järvi. Järvessä oli haukia, ahvenia, madetta ja särkiä. Viime vuosina on ollut suunnitelmissa vesittää Liminganjärvi uudestaan. ==Lähteet== * ===Viitteet=== Luokka:Suomen kuivatetut järvet Luokka:Temmesjoen vesistö Luokka:Limingan luonto
Emil Pahlman

Knut Emil Pahlman (1837–1890) oli suomalainen säveltäjä ja viulisti. Hän sovitti suomalaisia kansansävelmiä.Otavan Iso tietosanakirja, Otava 1968, osa 6, palsta 820 Hänen veljensä oli kirkkomuusikko Oscar Pahlman. == Lähteet == == Aiheesta muualla == * Luokka:Suomalaiset säveltäjät Luokka:Vuonna 1837 syntyneet Luokka:Vuonna 1890 kuolleet
Katja Tervo

Katja Tervo (s. 2. joulukuuta 1978) on suomalainen näyttelijä, joka on valmistunut Pietarin valtiollisesta teatteritaiteen akatemiasta. Ennen näyttelijäksi valmistumistaan hän opiskeli sirkusalaa ja nukketeatteria. Tervo on työskennellyt uransa aikana näyttelijänä eri puolilla Suomea muun muassa Kuopion kaupunginteatterissa, Lahden kaupunginteatterissa, Mikkelin teatterissa ja Tampereen teatterissa. Teatterityön lisäksi Tervo on esiintynyt muun muassa televisiosarjoissa Salatut elämät ja Moska sekä tehnyt ääninäyttelijän töitä Ylen Radioteatterissa ja äänikirjojen lukijana. == Elokuvat ja tv-sarjat == Vuosi Televisiosarja Rooli 2004 Seitsemän veljestä 2009 Nuoret nerot Anna 2010 Salatut elämät Patologi 2011 Moska Virkailija == Valikoituja teatteritöitä == * 2010, Lentävät morsiamet, Marc Camoletti, Tampereen teatteri * 2009, Lakanasiivet, Sirpa Kähkönen, Kuopion kaupunginteatteri * 2008, Elokuu, F. E. Sillanpää, Kuopion kaupunginteatteri == Aiheesta muualla == * Tampereen teatteri Luokka:Suomalaiset teatterinäyttelijät Luokka:Vuonna 1978 syntyneet Luokka:Elävät henkilöt
Just Give Me a Reason

”Just Give Me a Reason” on yhdysvaltalaisen laulajan Pinkin kappale, jolla on mukana myös Fun-yhtyeen laulaja Nate Ruess. Single julkaistiin helmikuussa 2013. Single nousi USA:n Billboard Hot 100 -listan ykköseksi ja oli listojen kärjessä myös yli 20 muussa maassa. == Lähteet == Luokka:Vuoden 2012 kappaleet Luokka:Pinkin kappaleet Luokka:Billboard Hot 100 -listan ykköset
Birthday (Faff-Beyn albumi)

Birthday on suomalaisen thrash metal -yhtyeen Faff-Beyn kolmas studioalbumi. Se julkaistiin vuonna 1991 levymerkillä Poko Records. == Kappaleet == # # # # # # # # # # ;Bonuskappale # * == Aiheesta muualla == * * Luokka:Vuoden 1991 albumit Luokka:Faff-Beyn albumit
KLT

KLT voi tarkoittaa seuraavia: * kirjanpidon ja laskennan tutkinto (KLT- kirjanpitäjä) * lopetettu Kalannin seisake, Klt * Kalmar Läns Tidning, ruotsalainen paikallislehti == Lähteet ==
Sara Soulié

Sara Soulié on suomalaistanskalainen näyttelijä ja tanssija. Hän valmistui teatteritaiteen maisteriksi vuonna 2014 Teatterikorkeakoulusta. Soulié syntyi Tanskassa ranskalais-tanskalaiselle isälle ja suomalaiselle äidille. Perhe muutti Vaasaan, kun Soulié oli viisivuotias ja hänet laitettiin ruotsinkieliseen kouluun. Lukion Soulié kävi englanniksi. Hänen ranskan kielitaitonsa parani Ranskan Montpellierissä vaihto-oppilasvuonna. Ennen teatterikorkeakoulua hän opiskeli nykytanssia Itävallassa Salzburg Experimental Academy of Dancessa ja Ranskassa Conservatoire de Région de Montpellier’ssa. Sara Soulié on sekä Suomen että Tanskan kansalainen. == Filmografia == Elokuva Elokuva Elokuva Vuosi Nimi Rooli 2011 Missä kuljimme kerran Nita Widing 2015 Toiset tytöt Jenny 2018 The Guardian Angel – Suojelusenkeli Marie Olsen 2020 Metsäjätti Linda 2020 Tove Coco 2023 Hammarskjöld Hanna 2024 Vares X Anni Rinne Lyhytelokuva Lyhytelokuva Lyhytelokuva 2009 Emmy 2010 Världens bästa historia nuori Emma 2012 Djurens dag Ylva Bäck 2014 Might Maryam 2015 Goodbye July Anna Televisio Televisio Televisio Vuosi Sarja Rooli 2012 The Other Wife balleriina 2014 Nymfit Didi Tasson 2016 Kohtuuttomuuksia Sara / Linda 2018 Jättekiva Sussie 2020 Syke Miira 2020–2022 Paras vuosi ikinä Henni 2022 Mieheni vaimo Evelin 2022 Mies joka kuoli Sanni 2024 Operaatio Valhalla Alina Railo 2024 Konflikti Linnea Saaristo ;Ääninäyttelijänä == Teatteri ja tanssi == Vuosi Esitys Teatteri Ohjaaja 2003 Pessi ja Illuusia Vaasan kaupunginteatteri Lasse Hjelm 2010 Kaukasialainen liitupiiri Teatterikorkeakoulu Lauri Maijala 2010 Scener ur ett äktenskap Teatterikorkeakoulu Marcus Groth 2010 Komendantti ja ovela juonittelija Ehrensvärd-seura Frank Skog 2011 Worship! Teater Nya Rampen Jakob Öhrman 2012–2013 Remont Svenska Teatern Joakim Groth 2013 Spaceparticles #10 Liisa Pentti + CO Liisa Pentti 2014 Finnphonia Emigrantica European Theatre Collective David Kozma 2014 Transfinlandia Teatterikorkeakoulu Piia Peltola 2015 Måsen (Anton Tšehov) Teater Mars & Ozonteatern Åsa Salvesen 2015 Three Sisters Chekhov Machine Company Cris af Enehielm 2016 Något annat. En pjäs om begär Yle Radioteatern Essi Räisänen 2016 The Sinking of the Titanic Liisa Pentti + CO Liisa Pentti 2017 Love and Disaster Chekhov Machine Company Cris af Enehielm == Palkinnot == * 2012 Best Actress Award, Shqip International Short Film Festival (Djurens dag) * 2012 Best New Actress, Baltic Herring Short Film Competition (Djurens dag) == Lähteet == Luokka:Suomalaiset näyttelijät Luokka:Tanskalaiset näyttelijät Luokka:Syntymävuosi puuttuu Luokka:Elävät henkilöt
New Religion (Faff-Beyn albumi)

New Religion on suomalaisen thrash metal -yhtyeen Faff-Beyn neljäs studioalbumi. Se julkaistiin vuonna 1994 levymerkillä Poko Records. == Kappaleet == # # # # # # # # # # # # # == Kokoonpano == * Maike – laulu, kitara * Jörge Ojanen – kitara, piano * Kessler – bassokitara * Jarski – rummut \+ * Mika Jussila – masteroija == Aiheesta muualla == * * Luokka:Vuoden 1994 albumit Luokka:Faff-Beyn albumit
Heinijärvi

Heinijärvi voi tarkoittaa seuraavia: ==Järviä== * Heinijärvi, järvi Hyrynsalmella * Heinijärvi, järvi Hämeenkyrössä * Heinijärvi, Läntinen Heinijärvi, järvi Nokialla * Itäinen Heinijärvi, järvi Nokialla * Heinijärvi, järvi Oulussa Ylikiimingin suuralueella * Heinijärvi, järvi Puolangalla * Heinijärvi, järvi Sastamalan Karkussa * Heinijärvi, järvi Sastamalan Suodenniemellä * Heinijärvi, järvi Suomussalmella * Heinijärvi, järvi Tammelassa * Heinijärvi, järvi Virroilla * Heinijärvi, kuivatettu järvi Limingassa ==Asuttuja paikkoja== * Heinijärvi, kylä Hämeenkyrössä * Heinijärvi, kylä Limingassa * Heinijärvi, kylä Sastamalassa. ==Katso myös== * Heinjärvi, järvi Somerolla Lohjan rajalla * Heinäjärvi, usean järven nimi Suomessa Luokka:Järvien täsmennyssivut
Paavo Pajula

Paavo Päiviö Pajula (13. syyskuuta 1878 Lohtaja – 23. huhtikuuta 1961 Helsinki) oli suomalainen juristi. Hän toimi lähettiläänä Kööpenhaminassa ja sai Helsingin yliopiston lakitieteen kunniatohtorin arvon 1955.Otavan Iso tietosanakirja, Otava 1968, osa 6, palsta 846Merkkipäiviä 60 vuotta, Aamulehti, 13.09.1938, nro 246, s. 4, Kansalliskirjaston digitaaliset aineistot Pajulan vanhemmat olivat pastori Lauri Vihtori Pajula (ent. Widbom) ja Fanny Johanna Maria Haake. Hän pääsi ylioppilaaksi 1896 Helsingin suomalaisesta yhteiskoulusta ja valmistui Helsingin yliopistosta filosofian kandidaatiksi ja maisteriksi 1900. Pajula suoritti yleisen oikeustutkinnon 1905, valmistui molempien oikeuksien lisensiaatiksi 1905 ja sai varatuomarin arvon 1907. Pajula toimi aluksi asianajajana 1906–1907 ja 1917–1919 sekä välillä Sortavalan pormestarina 1907–1917. Hän oli ulkoministeriön palveluksessa vuodesta 1919 alkaen. Pajula oli 1920–1921 suomalais-venäläisen selvityskomissionin sihteerinä, Tarton rauhanvaltuuskunnan sihteerinä vuonna 1920 sekä suomalais-venäläisen sekakomitean suomalaisen valtuuskunnan sihteerinä 1921–1923. Tämän jälkeen Pajula toimi Pietarin pääkonsulaatin viraston sihteerinä 1923–1927 ja ulkoasiainministeriön jaostosihteerinä 1928. Vuonna 1931 hänestä tuli ulkoministeriön kauppapoliittisten asiain jaoston päällikkö ja 1933 apulaisosastopäällikkö. Vuonna 1937 hänet nimitettiin tasavallan presidentin kanslian kansliapäälliköksi. Lisäksi Pajula toimi Suomen ja Neuvostoliiton välisen rajakomitean suomalaisen valtuuskunnan puheenjohtajana vuodesta 1932 alkaen ja Suomen valkoisen ruusun ritarikunnan hallituksen sihteerinä vuodesta 1933. Pajula toimi viimeksi lähettiläänä Kööpenhaminassa 1939–1945. Hän sai lakitieteen kunniatohtorin arvon 1955. Hän osallistui myös heimosotiin kuuluneeseen Aunuksen retkeen vuonna 1919 ja toimi Aunuksen väliaikaisen hoitokunnan jäsenenä. Pajula oli naimisissa vuodesta 1909 Aleksandra Naemi Nathalia Bergin kanssa. ==Julkaisuja== *Venäjän kauppa ja kauppapolitiikka neuvostovallan aikana, WSOY, 1925 *Sortavalan Berg-suku, Tekijä, Helsinki 1947 *Ensimmäinen lainsuomennos. Lisiä suomalaisen lakikielen varhaishistoriaan, Suomalaisen kirjallisuuden seura, 1955 *Suomalaisen lakikielen historia pääpiirteittäin, WSOY, 1960 ==Lähteet== == Aiheesta muualla == * Uusi Kööpenhaminan-lähettiläämme Helsingin kodissaan, Kuva, 01.03.1939, nro 5, s. 8, Kansalliskirjaston digitaaliset aineistot Luokka:Suomalaiset juristit Luokka:Suomalaiset diplomaatit Luokka:Sortavalan pormestarit ja kaupunginjohtajat Luokka:Vuonna 1878 syntyneet Luokka:Vuonna 1961 kuolleet
Should Have Stayed in the Grave

Should Have Stayed in the Grave on suomalaisen thrash metal -yhtyeen Faff-Beyn kokoelma-albumi. Se julkaistiin vuonna 2005 levymerkillä Poko Records. == Kappaleet == # # # # # # # # # # # # # # # # # # # # # # # == Aiheesta muualla == * * Luokka:Vuoden 2005 kokoelma-albumit Luokka:Faff-Beyn albumit
Fear in Concrete

__NOTOC__ Fear in Concrete on suomalaisen grindcore-yhtyeen Feastemin esikoisalbumi. Se julkaistiin vuonna 2008 levymerkillä Scrotum Jus Records. == Kappaleet == # # # # # # # # # # # # # # # # # # == Kokoonpano == === Yhtye === * Kari Kallioinen – laulu * Olli Nokkala – kitara * Antti Saarilampi – bassokitara * Patrik Fält – rummut === Tuotanto === * Panu Posti – äänittäjä, miksaaja * Antero Kurikka – valokuvat * Kari Kallioinen – kansikuva * Antti Saarilampi – design == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * Luokka:Vuoden 2008 esikoisalbumit Luokka:Feastemin albumit
World Delirium

World Delirium on Feastemin toinen studioalbumi, joka julkaistiin tammikuussa 2011. == Kappaleet == # # # # # # # # # # # # # # # # # # == Kokoonpano == ;Yhtye * Pete – laulu * Olli – kitara * Antti – bassokitara * Pate – rummut ;Tuotanto * Tanja Lappalainen – valokuvat * Panu Posti – äänittäjä, miksaaja, masteroija * Asko Tuomaala – kansikuva == Arvostelut == * Imperiumi.net: Imperiumi.net: Levyarvio * Lammaszine: suopeaLammaszine: Levyarvio == Lähteet == == Aiheesta muualla == * Luokka:Vuoden 2011 albumit Luokka:Feastemin albumit
Shift (albumi)

Shift on ruotsalaisen grindcore-yhtyeen Nasumin vuonna 2004 julkaistu neljäs studioalbumi. Albumi jäi yhtyeen viimeiseksi yhtyeen keulahahmon, Mieszko Talarczykin kuoltua vuoden 2004 tsunamissa. Kappaleesta "Wrath" kuvattiin musiikkivideo. == Vastaanotto == Yhtyeen julkaistua edellisen albuminsa, Helveten edeltävänä vuonna, se jatkoi tuottoisaa linjaansa yhtyeen jäsenten toimiessa samanaikaisesti goregrind-yhtye Regurgitaten albumin Deviant parissa. Nimestään huolimatta Shift on musiikillisesti Helveteen nähden samankaltainen, mikä aiheutti jopa pettymystä kuuntelijoissa. == Kappaleet == # # # # # # # # # # # # # # # # # # # # # # # #51136 === Japanin bonuskappaleet === # * # == Kokoonpano == * Mieszko A. Talarczyk – laulu, kitara, äänittäjä, miksaaja * Urban Skytt – kitara * Jon Lindqvist – bassokitara * Anders Jakobson – rummut === Muut tekijät === * Peter In De Betou – masteroija * Robert Samsonowitz – grafiikka & design * Robert Johansson – valokuvat === Vierailevat muusikot === * Rogga Johansson – murinalaulu * Petter Samuel Freed – kitara (kappaleet 2 & 22) == Arvostelut == * Allmusic: * Imperiumi: 9/10 * Soundi: ==Lähteet== == Aiheesta muualla == * * Shift discogs.com -sivustolla Luokka:Vuoden 2004 albumit Luokka:Nasumin albumit
Halinga

Halinga (vuoteen 1939 Hallinga) on entinen kunta Virossa Pärnumaan pohjoisosassa. Kunnan läpi kulkee Via Baltica -maantie. Halingan etäisyys Tallinnaan oli 100 kilometriä ja Pärnuun 30 kilometriä. Vuoden 2017 kuntauudistuksessa Halingan, Tootsin ja Vändran kunnat sekä Vändran kauppala yhdistettiin Põhja-Pärnumaan kunnaksi. Naapurikuntia olivat pohjoisessa Vigala ja Märjamaa, idässä Vändra, etelässä Are, Sauga, Audru ja Lavassaare ja lännessä Koonga. Kunnan keskellä sijaitsi entisen Pärnu-Jaakobin kihlakunnan keskukseksi muodostunut Pärnu-Jaagupin kauppala (alev). Kunnan pinta-ala oli 365 km2, josta viljelysmaata on 27 % ja metsää 44 %. Asutustiheys oli 9 ihmistä/ km2. Asukkaita kunnassa oli 3 066 (4. tammikuuta 2013) Kunnassa oli 43 kylää ja keskustaajama. Halingan ystävyyskunta Suomessa oli Alajärven kaupunki. Halingan kunta oli uuden itsenäisen Viron ensimmäinen yhdistynyt kunta: 23. lokakuuta 1996 yhdistyivät Pärnu-Jaagupin kunta ja sitä ympäröinyt Halinga. ==Väestö== Vuonna 2011 Halingan kunnassa (Pärnu-Jaagupin kauppala mukaan lukien) oli 2 935 asukasta, joista 2 862 (97,5 %) oli virolaisia, 48 (1,6 %) venäläisiä ja 24 (0,8 %) muita kansallisuuksia. ==Lähteet== Luokka:Põhja-Pärnumaa Luokka:Viron entiset kunnat
Dr. Living Dead!

Dr.Living Dead on vuonna 2007 Tukholmassa perustettu Thrash/crossover-yhtye. Dr. Living Dead ottaa vaikutteita Varhaiselta Slayeriltä, Suicidal Tendenciesiltä sekä Anthraxilta. == Jäsenet == * Dr. Mania - laulu * Dr. Toxic - kitara, laulu * Dr. Rad - basso, laulu * Dr. Slam - rummut == Diskografia == * Thrash After Death (2007, Demo) * Thrashing the Law (2008, Demo) * Dr. Living Dead! (2011) * Radioactive Intervention (2012) * Crush the Sublime Gods (2015) * Cosmic Conqueror (2017) Luokka:Ruotsalaiset thrash metal -yhtyeet
391 (romaani)

391 on J. Pekka Mäkelän vuonna 2004 ilmestynyt tieteisromaani.Markku Soikkeli: Suomalaisten aikamatka Alexandriaan. Kiiltomato.net 31.4.2004. Viitattu 12.7.2015. == Lähteet == Luokka:Suomalaiset tieteisromaanit Luokka:Vuoden 2004 kirjat
Alshain (romaani)

Alshain on J. Pekka Mäkelän vuonna 2006 ilmestynyt toinen tieteisromaani. == Aiheesta muualla == * Tiina Raevaara: Elää yksinäisenä avaruudessa. Kiiltomato.net 2.10.2006. * Toni Jerrman: Inhimillinen romaani avaruuden ääriltä. Helsingin Sanomat 29.10.2006. * Markku Soikkeli: Merimaailma suomalaiseen tapaan. Turun sanomat 13.12.2006. Luokka:Suomalaiset tieteisromaanit Luokka:Vuoden 2006 kirjat
Nedut

Nedut on J. Pekka Mäkelän vuonna 2007 ilmestynyt kolmas tieteisromaani. == Aiheesta muualla == * Merja Leppälahti: Musiikkia ja muukalaisia. Kiiltomato.net 25.9.2007. * Elina Lappalainen: Nedut. Keskisuomalainen 7.10.2007. * Jussi Ahlroth: Kasarirokista sfäärien musiikkiin. Helsingin Sanomat 27.10.2007. * Juri Nummelin: Shamanistinen matka ihmiseen. Turun sanomat 5.1.2008. * Markku Soikkeli: Euroopan omistajat palaavat planeetalle. Satakunnan kansa 2007. Luokka:Suomalaiset tieteisromaanit Luokka:Vuoden 2007 kirjat
EINECS-numero

EINECS-numero (European Inventory of Existing Commercial Chemical Substances) on Euroopassa kaupallisessa käytössä olevan kemiallisen aineen virallinen numero. EINECS-numero on seitsenmerkkinen XXX-XXX-X-tyyppinen numero, joka alkaa numerosta 200-001-8. == Katso myös == *CAS-numero == Aiheesta muualla == Reachneuvonta: tiettyjen vaarallisten aineiden yhdenmukaistettu luokitus ja merkinnät Luokka:Kemikaalien numerointijärjestelmät
Seleenitrioksidi

Seleenitrioksidi (SeO3) on yksi seleenin oksideista. ==Ominaisuudet== Seleenitrioksidi on huoneenlämpötilassa valkoista kiinteää ainetta. Se imee vettä eli on hygroskooppista. Kiinteänä se esiintyy tetrameerina, jonka kaava on Se4O12 ja rakenne muodostuu 8 atomia sisältävistä renkaista. Kaasu­maisessa olomuodossa se esiintyy monomeerina. Yhdiste on seleenihapon anhydridi, joten se liukenee veteen ja muodostuvat liuokset ovat happamia. Veden lisäksi useat orgaaniset liuottimet ja nestemäinen rikkidioksidi liuottavat seleenitrioksidia. Seleenitrioksidi sublimoituu helposti ja kuumennettaessa yli 180 °C se hajoaa seleenipentoksidin kautta seleenidioksidiksi ja hapeksi. Aine on vahva hapetin. Seleenitrioksidi on Lewis-happo ja muodostaa additiotuotteita muun muassa pyridiinin, dioksaanin ja dietyylieetterin kanssa. ==Valmistus== Seleenitrioksidia voidaan valmistaa seleenistä ja hapesta korkeataajuuksisen hehkupurkauslaitteiston avulla. Useimmiten käytettyjä ovat kuitenkin veden poistaminen seleenihaposta fosforipentoksidin avulla tai vielä helpommin tapahtuva kaliumselenaatin ja rikkitrioksidin välinen reaktio, jossa muodostuva seleenitrioksidi erotetaan sublimoimalla. :3 Se + 3 O2 → 3 SeO3 :3 H2SeO4 \+ P2O5 → 3 SeO3 \+ 2 H3PO4 :K2SeO4 \+ SO3 → SeO3 \+ K2SO4 ==Lähteet== Luokka:Oksidit Luokka:Seleeniyhdisteet
Rouva Kaarina Raittilan muotokuva

Rouva Kaarina Raittilan muotokuva on taiteilija Tapani Raittilan öljyvärimaalaus paperille vuodelta 1959. Kooltaan tämä maalaus on 38×28,5 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan. Tapani Raittilaa pidetään herkkävaistoisena ja oivaltavana ihmiskuvaajana töissään. Raittila ihaili eurooppalaisen taiteen nimiä varhaisrenessanssista lähtien. Hänen katsotaan saaneen näiden töistä vaikutteita varsinkin muotokuviensa keskittyneeseen jännitteeseen, sekä profiilimuotokuvien suosimiseen töissään.Kaarina Ojanperä teoksessa Insinöörin rakkaus - Ateneumin taidemuseon Ester ja Jalo Sihtolan lahjoituskokoelmateos, 2003, s. 92. Rouva Kaarina Raittilan muotokuva -maalauksessa oli mallina Raittilan vaimo, fil.kand. Kaarina Raittila. Tapani Raittila teki hänestä useammankin työn, joista kaksi muutakin kuuluu Ateneumin taidemuseon Ester ja Jalo Sihtolan kokoelmaan: lyijykynätyö Kaarina istumassa (1952) sekä hiili- ja lyijykynätyö Kaarina (1953). ==Lähteet== ==Aiheesta muualla== * Suomen Kansallisgalleria: Kokoelmat: Luokka:Suomalaiset maalaukset Luokka:Ateneumin kokoelmat Luokka:Muotokuvamaalaukset
Burlövin vanha kirkko

Burlövin vanha kirkko () on Ruotsissa Burlövin kunnassa sijaitseva kirkkorakennus. Kirkon vanhimmat osat ovat peräisin 1100-luvulta.Burlövs kommun: Burlövs gamla kyrka Viitattu 10.4.2013. Arkkitehtuuriltaan rakennus edustaa romaanista tyyliä. ==Lähteet== ==Aiheesta muualla== Luokka:Skånen läänin kirkot Vanha kirkko Luokka:Ruotsin kivikirkot Luokka:Kirkot Lundin hiippakunnassa
Mahlanlaskijat

Mahlanlaskijat on taiteilija Juho Rissasen öljyvärityö kankaalle vuodelta 1916. Kooltaan se on 100×83,5 cm ja se kuuluu Ateneumin taidemuseon Ester ja Jalo Sihtolan kokoelmiin. Juho Rissanen on kuuluisa tyylitellyistä kansankuvauksistaan. 1910-luvulla hänen aiheensa olivat täsmällisemmin sanottuna työ ja työläiset, joita kuvaavat työt kasvoivat lopulta suuriksi fresko- ja lasimaalaustöiksikin.Ateneumin taidemuseon Insinöörin rakkaus -lahjoituskokoelmateos, 2003, s.94. Mahlanlaskija-öljyvärityössä on kaksi miestä alkukesällä laskemassa mahlaa koivun rungosta. ==Lähteet== ==Aiheesta muualla== * Kuva osoitteessa: Suomen Kansallisgalleria: Kokoelmat: Mahlanlaskijat. Luokka:Juho Rissasen maalaukset Luokka:Ateneumin kokoelmat
Naisen muotokuva (Elviira Ruokokoski)

Naisen muotokuva (Elviira Ruokokoski) on taiteilija Jalmari Ruokokosken viivasyövytystyö vuodelta 1913. Tämä kuva on kooltaan 24,7×16,4 cm (lehti 36,5×26,5 cm) ja se kuuluu Ateneumin taidemuseon Ester ja Jalo Sihtolan lahjoituskokoelmaan. Jalmari Ruokokoski oli suomalaisen ekspressionismin keskeisiä edustajia, ja varsinkin hänen muotokuvataiteensa on erityisen arvostettua. Vuonna 1910 Ruokokoski vihittiin avioliittoon italialaissyntyisen Elvira Bonon kanssa. Avioliitto jäi lyhyeksi, mutta tämä viivasyövytystyö on noilta ajoilta. ==Lähteet== ==Aiheesta muualla== * Suomen Kansallisgalleria: Kokoelmat: Naisen muotokuva (Elviira Ruokokoski). Luokka:Ateneumin kokoelmat Luokka:Suomalaiset taideteokset (taidegrafiikka) Luokka:Muotokuvat
Koski Kajaanissa

Koski Kajaanissa on taiteilija Tyko Sallisen öljyvärityö kankaalle vuodelta 1919. Kooltaan se on 39×45 cm ja se kuuluu Ateneumin taidemuseon Ester ja Jalo Sihtolan kokoelmiin. Tyko Sallinen kuvasi 1910-luvun puolivälin jälkeen ihmisiä ja maisemaa `kuin kirveellä veistäen´. Niiden rakenne ja värimaailma ovat kuitenkin harmonisia, ja mukana on lämpöä ja myötäelämistä. Koski- maalauksen hän maalasi Kajaanissa.Ateneumin taidemuseon Insinöörin rakkaus – Ester ja Jalo Sihtolan lahjoituskokoelmateos, 2003, s.96. ==Lähteet== ==Aiheesta muualla== * Koski Kajaanissa Kansallisgallerian sivuilla Luokka:Tyko Sallisen maalaukset Luokka:Ateneumin kokoelmat Luokka:Maisemamaalaukset Luokka:Ekspressionistiset maalaukset
HMS Minotaur (1863)

HMS Minotaur oli Britannian kuninkaallisen laivaston 1860-luvulla valmistettu Minotaur-luokan panssarifregatti. Se oli pisin koskaan valmistunut yhdellä potkurilla varustettu sotalaiva. == Valmistus == Alus tilattiin 2. syyskuuta 1961 Thames Ironworksiltä Blackwallista nimellä HMS Elephant ja sen köli laskettiin 12. syyskuuta 1861 telakkanumerolla 81E. Alus laskettiin vesille 12. joulukuuta 1863 nimellä HMS Minotaur ja se valmistui 19. joulukuuta 1868.Winfield, Rif s. 392 Aluksen valmistuminen vesillelaskun jälkeen vei lähes neljä vuotta, koska sitä käytettiin erilaisten takiloiden ja tykkien testaamiseen.Gardiner, Robert s. 10 == Palvelus == Alus otettiin palvelukseen 8. huhtikuuta 1867 ensimmäisenä päällikkönään James Graham Goodenough ja se liitettiin Kanaalin laivastoon. Aluksenpäällikkyyden vastaanotti 6. syyskuuta 1871 Robert Gibson, jolloin alus oli kontra-amiraali Geoffrey Thomas Pipps Hornbyn lippulaivana Kanaalin laivastossa. Aluksen päällikkyyden vastaanotti 6. elokuuta 1875 lordi Walter Talbot Kerr, kun se oli kontra-amiraali Frederick Beauchamp Paget Seymoyrin lippulaivana. Alus poistettiin palveluksesta 9. elokuuta 1877. Alus palasi palvelukseen 10. marraskuuta 1877 Kanaalin laivastoon päällikkönään Harry Holdsworth Rawson. Aluksen päällikkyyden vastaanotti 10. maaliskuuta 1884 Richard Frederick Britten. Alus poistettiin 23. marraskuuta 1887 palveluksesta ja se siirrettiin Portsmouthissa reserviin. Se sijoitettiin tammikuussa 1893 Boscaweniin Portlandiin majoitusalukseksi ja edelleen koululaivaksi vuonna 1895, ja se nimettiin maaliskuussa 1904 HMS Boscaweniksi. Alus nimettiin uudelleen 21. kesäkuuta 1906 HMS Gangesiksi ja edelleen 25. huhtikuuta 1908 HMS Ganges II:ksi. Alus myytiin romutettavaksi 30. tammikuuta 1922 ja se romutettiin Swanseassa. == Lähteet == * * * * === Viitteet === Luokka:Minotaur-luokan taistelulaivat Luokka:Thames Ironworks and Shipbuilding Company
Perfect Strangers (kappale)

Perfect Strangers on hard rock/heavy metal yhtye Deep Purplen kappale vuodelta 1984. Se julkaistiin albumilla Perfect Strangers sekä singlenä vuonna 1985. == Kokoonpano == * Ritchie Blackmore – kitara * Ian Gillan – laulu * Roger Glover – basso * Jon Lord – urut * Ian Paice – rummut == Aiheesta muualla == * Deep Purple - Perfect Strangers YouTubessa Luokka:Deep Purplen kappaleet Luokka:Vuoden 1984 kappaleet
HMS Agincourt (1865)

HMS Agincourt oli Britannian kuninkaallisen laivaston 1860-luvulla valmistettu Minotaur-luokan panssarifregatti. Täystakiloitu ja valurautapanssaroitu alus valmistui 1867 ja se romutettiin 1960. == Valmistus == Alus tilattiin Laird, Son and Companyltä Birkenheadistä nimellä HMS Captain. Alus kuitenkin nimettiin jo ennen vesillelaskua HMS Agincourtiksi. Köli laskettiin 30. lokakuuta 1861 ja alus laskettiin vesille 27. maaliskuuta 1865. Alus valmistui 1. kesäkuuta 1867 ja se otettiin palvelukseen kesäkuussa 1868.Gardiner, Robert s. 10 == Palvelus == Palvelukseenoton jälkeen alus hinasi 23. kesäkuuta 1869 Noresta HMS Northumberlandin kanssa kelluvan telakan Madeiralle, josta HMS Warrior ja HMS Black Prince hinaisivat telakan edelleen Bermudalle. Aluksen tykkikannelle lastattiin 500 tonnia säkitettyä hiiltä normaalien hiilivarastojen lisäksi. Hinaus Madeiralle vei yksitoista päivää ja tehtävän suoritettuaan alus sijoitettiin Kanaalin laivaston varakomentajan lippulaivaksi, kunnes se siirrettiin telakalle vuonna 1873.Ballard, G. A. s. 31 Alus ajoi karille 1871 Pearl Rockissa lähellä Gibraltaria johtaessaan länteen purjehtineen osaston rannan puoleista jonoa. Se ajoi karille navigointiupseerin jätettyä laskuveden huomiotta. Seuraavana jonossa ollut Warrior lähes törmäsi alukseen, mutta sen onnistui viime hetkellä väistää. Karilla ollutta alusta kevennettiin poistamalla aluksen tykit ja heittämällä mereen suuri osa hiilestä. Neljä päivää myöhemmin HMS Hercules hinasi aluksen irti karilta. Seuraavana yönä noussut myrsky olisi upottanut karilla olleen aluksen. Aluksen päällikkö ja ensimmäinen upseeri menettivät virkansa ja alus siirrettiin Devonportin telakalle korjattavaksi. Laivaston lippulaivan HMS Minotaurin siirtyessä telakalle vuonna 1873 Agincourtista tuli Kanaalin laivaston lippulaiva amiraali Hornbyn siirrettyä lippunsa alukselle. Minotaurin palatessa telakalta vuonna 1875 lippulaivaksi, jolloin Agincourt palasi varakomentajan lippulaivaksi.Ballard, G. A. s. 33 == Lähteet == * * * === Viitteet === Luokka:Minotaur-luokan taistelulaivat
Eino Kauria

Eino Elias Kauria, sukunimi vuoteen 1930 Fagerlund (17. huhtikuuta 1903 Velkua – 9. helmikuuta 1997 Helsinki) oli suomalainen koristetaiteilija. Kaurian vanhemmat olivat maanviljelijä Johan Anshelm Fagerlund ja Ida Johanna Jansson. Hän kävi taideteollisen keskuskoulun 1924–1927 ja teki opintomatkat Keski- Euroopan maihin 1933 sekä Yhdysvaltoihin 1951. Kauria erikoistui koristemaalaukseen ja puuintarsiaan. Hän teki useita seinä- ja lasimaalauksia sekä intarsiatöitä. == Tuotantoa == * Kivelän sairaalan päärakennuksen sisäänkäynnin mosaiikkitaideteos, Helsinki * Paimion parantolan värityssuunnitelma * Tampereen Viinikan kirkon kattomaalaukset (Eino Rappin kanssa) * Lasipalatsi : Bio Rexin elokuvateatterin värisuunnittelu ja esiripun suunnittelu, HOK:n ravintolan värisuunnittelu, linoleumleikkaukset ja portaikon seinämaalaukset * Malmin lentoasemarakennuksen sisätilojen värisuunnittelu * Osuusliike Voiman ravintolan puuintarsiateos, Tampere 1938, pinta-ala 34 neliömetriä * Messuhallin ravintolan lasimaalaus (1946–1947) * Kauppakorkeakoulun päärakennuksen A-portaan seinämaalaus * Lahden Kärpäsen kansakoulun päätyreliefi (1950) * Helsingin yliopiston silmätautien klinikan Pyhää Luciaa esittävä lasimaalaus (1951–1952) * Kino Tapiolan värisuunnittelu (1955) === Kuvia teoksista === Tiedosto:Eino Kauria mosaiikkitaideteos vasen.JPG|Mosaiikkiteos Kivelän sairaalan pääsisäänkäynnin vieressä, vasemmalla. Tiedosto:Eino Kauria mosaiikkitaideteos oikea.JPG|Kivelän sairaalan pääsisäänkäynnin vieressä oleva mosaiikkiteos, oikera. == Palkinnot == * Grand prix Pariisin maailmannäyttelyssä 1937 (Eduskunnan vieraskirjan kansion suunnittelusta) == Lähteet == * Kuka kukin on 1954. Projekt Runeberg. * Viinikan kirkko. Tampereen seurakunnat. * Lasipalatsin suunnittelijat ja tärkeimmät toteuttajat. Lasipalatsi.fi * Suomi suurena eduskunnan vieraskirjassa. Helsingin Sanomat 17.9.1999. ===Viitteet=== == Aiheesta muualla == * Maailman suurin puu-upotustaulu Tampereella. 23 puulajia 34 neliömetrin seinäpinnalla! Taiteilija Eino Kaurian jättiläismäinen intarsia, Seura, 26.10.1938, nro 43, s. 10, Kansalliskirjaston digitaaliset aineistot Luokka:Suomalaiset maalarimestarit ja koristemaalarit Luokka:Vuonna 1903 syntyneet Luokka:Vuonna 1997 kuolleet
The Jasser Arafats

The Jasser Arafats on suomalainen death/thrash metal -yhtye. Se perustettiin Tampereella vuonna 2007. == Jäsenet == * Jari Kurki – laulu * Jesse Liukkonen – kitara * Max Pekkonen – kitara * Mörglur – bassokitara * Juuso Vuorensola – rummut == Diskografia == * * * * * == Aiheesta muualla == * * Luokka:Suomalaiset death metal -yhtyeet Luokka:Suomalaiset thrash metal -yhtyeet
Suomi yleisurheilun Euroopan-mestaruuskilpailuissa 1934

Suomi yleisurheilun Euroopan-mestaruuskilpailuissa 1934 käsittelee Suomen joukkuetta yleisurheilun Euroopan-mestaruuskilpailuissa Torinossa 1934. ==Joukkueen valitseminen== Suomen ensimmäiseen EM-joukkueeseen valittiin alun perin 23 urheilijaa, mutta heistä kuitenkin pikajuoksija Unto Salminen, pituushyppääjä Martti Tolamo ja moukarinheittäjä Gustaf Koutonen jäivät pois työesteiden vuoksi. Salmisen ja Tolamon puuttumisen myötä Suomi ei saanut kokoon viestijoukkueita, joilla olisi ollut tiedossa varmat pistesijat. Koutosen tilalle moukarinheittoon valittiin Sulo Pärni. Seiväshyppyyn ei aluksi aiottu lähettää edustajaa ollenkaan, mutta julkisen painostuksen jälkeen mukaan ilmoitettiin John Lindroth. Näin Suomen kisajoukkueen vahvuudeksi tuli 20 urheilijaa. Joukkueen johtajana toimi Suomen Urheiluliiton puheenjohtaja Urho Kekkonen.Siukonen & Ahola, 1990, s.19 ==Menestys== Suomi menestyi Torinossa erinomaisesti saavuttaen 13 mitalia, joista viisi oli kultaa, neljä hopeaa ja neljä pronssia. Kaikkiaan 17 suomalaista pääsi pistesijoille, joiksi laskettiin kuuden parhaan joukkoon sijoittuminen. Piste- ja mitalitaulukossa Suomi sijoittui Saksan jälkeen toiseksi. Suomen kuudes kultamitali oli myös lähellä, sillä kuulamies Risto Kuntsi jäi hopealle samalla tuloksella voittajan kanssa.Siukonen & Ahola, 1990, s.20 ===Mitalistit=== Mitali Nimi Laji Kultaa Ilmari Salminen 10 000 metrin juoksu Kultaa Armas Toivonen maratonjuoksu Kultaa Kalevi Kotkas korkeushyppy Kultaa Ville Pörhölä moukarinheitto Kultaa Matti Järvinen keihäänheitto Hopeaa Arvo Askola 10 000 metrin juoksu Hopeaa Akilles Järvinen 400 metrin aidat Hopeaa Risto Kuntsi kuulantyöntö Hopeaa Matti Sippala keihäänheitto Pronssia Ilmari Salminen 5 000 metrin juoksu Pronssia Veikko Peräsalo korkeushyppy Pronssia John Lindroth seiväshyppy Pronssia Onni Rajasaari kolmiloikka ==Urheilijat lajeittain== Laji Nimi Sijoitus loppukilpailussa Tulos 400 metriä Börje Strandvall – alkuerissä 49,2 1 500 metriä Martti Matilainen 6. 3.59,6 5 000 metriä Ilmari Salminen 3. 14.43,6 5 000 metriä Lauri Virtanen 4. 14.47,6 10 000 metriä Ilmari Salminen 1. 31.02,6 10 000 metriä Arvo Askola 2. 31.03,2 maraton Armas Toivonen 1. 2.52.29,0 maraton Oiva Ekholm – keskeytti 110 metrin aidat Bengt Sjöstedt – keskeytti alkuerissä 400 metrin aidat Akilles Järvinen 2. 53,7 SE 50 kilometrin kävely Hjalmar Ruotsalainen 6. 5.40.12,8 korkeushyppy Kalevi Kotkas 1. 200 korkeushyppy Veikko Peräsalo 3. 197 seiväshyppy John Lindroth 3. 390 kolmiloikka Onni Rajasaari 3. 14,74 kolmiloikka Toivo Pöyry 5. 14,47 kuulantyöntö Risto Kuntsi 2. 15,19 kiekonheitto Kalevi Kotkas 10. 42,50 (tai 43,20) moukarinheitto Ville Pörhölä 1. 50,34 moukarinheitto Sulo Pärni 5. 46,83 keihäänheitto Matti Järvinen 1. 76,66 ME keihäänheitto Matti Sippala 2. 69,97 ==Lähteet== * * ===Viitteet=== Luokka: Suomi yleisurheilun Euroopan- mestaruuskilpailuissa
Suomi yleisurheilun Euroopan-mestaruuskilpailuissa 1946

Suomi yleisurheilun Euroopan-mestaruuskilpailuissa 1946 käsittelee Suomen joukkuetta yleisurheilun Euroopan-mestaruuskilpailuissa Oslossa 1946. ==Mitalistit== Mitali Nimi Laji Kultaa Viljo Heino 10 000 metrin juoksu Kultaa Mikko Hietanen maraton-juoksu Kultaa Bertel Storskrubb 400 metrin aitajuoksu Kultaa Valdemar Rautio kolmiloikka Hopeaa Helge Perälä 10 000 metrin juoksu Hopeaa Väinö Muinonen maraton-juoksu Hopeaa Yrjö Nikkanen keihäänheitto Pronssia Väinö Suvivuo 110 metrin aidat Pronssia Nils Nicklén korkeushyppy Pronssia Yrjö Lehtilä kuulantyöntö Pronssia Veikko Nyqvist kiekonheitto Pronssia Tapio Rautavaara keihäänheitto ==Joukkue== ===Miehet=== Laji Nimi Sijoitus loppukilpailussa Tulos 100 metriä Kalevi Huttunen - alkuerissä 11,2 800 metriä Runar Björklöf - alkuerissä 1.55,8 5 000 metriä Viljo Heino 4. 14.24,4 5 000 metriä Helge Perälä - keskeytti 10 000 metriä Viljo Heino 1. 29.52,0 10 000 metriä Helge Perälä 2. 30.31,4 maraton Mikko Hietanen 1. 2.24.55 maraton Väinö Muinonen 2. 2.26,08 110 metrin aidat Väinö Suvivuo 3. 15,0 110 metrin aidat Veikko Jussila - alkuerissä 15,1 400 metrin aidat Bertel Storskrubb 1. 52,2 3 000 metrin esteet Pentti Siltaloppi 6. 9.21,0 korkeushyppy Nils Nicklén 3. 193 kolmiloikka Valdemar Rautio 1. 15,17 kolmiloikka Hannes Sonck 5. 14,70 kuulantyöntö Yrjö Lehtilä 3. 15,23 kuulantyöntö Sulo Bärlund 6. 14,75 kiekonheitto Veikko Nyqvist 3. 48,14 moukarinheitto Reino Kuivamäki - karsinnassa 47,41 keihäänheitto Yrjö Nikkanen 2. 67,50 keihäänheitto Tapio Rautavaara 3. 66,40 ===Naiset=== Laji Nimi Sijoitus loppukilpailussa Tulos keihäänheitto Regina Marjanen 7. 36,34 ==Lähteet== * Luokka: Suomi yleisurheilun Euroopan-mestaruuskilpailuissa
Beyond the Self

Beyond the Self on ranskalaisen Fractal Gates -yhtyeen toinen pitkäsoitto. Se julkaistiin 18. helmikuuta 2013. Albumin masteroinnista ja miksauksesta vastasi Dan Swanö. == Kappaleet == Kaikki kappaleet säveltäneet ja sanoittaneet Sébastien Pierre & Stéphane Peudupin, ellei toisin mainittu. # # # # # # # # # # # # # # == Kokoonpano == ;Yhtye * Sebastien Pierre – laulu, koskettimet, rumpuohjelmointi * Stéphane Peudupin – kitarat * Arnaud Hoarau – kitarat * Antoine Verdier – bassokitara ;Vierailevat muusikot * Arnaud Hoarau – soolokitara (#10) * Sotiris Vayenas – soolokitara (#7) * Dan Swanö – puhtaat vokaalit (#3 & #10) == Arvostelut == * Sputnikmusic: Sputnikmusic: Emeritus review Viitattu 3.2.2019. == Lähteet == == Aiheesta muualla == * * Luokka:Vuoden 2013 albumit Luokka:Fractal Gatesin albumit
Lauri Kangasniemi

Lauri Kangasniemi (s. 1990 Pirkkala) on suomalainen poliitikko. Hän on toiminut KD Nuorten puheenjohtajana vuonna 2013.http://kd.multiedition.fi/KD/mobile/fi/uutishuone/index.php?we_objectID=8485 Kangasniemi on opiskellut kansainvälistä politiikkaa Tampereen yliopistossa. Kangasniemi on ollut harjoittelijana Sari Essayahin toimistossa Brysselissä.Vaalikone 2011 ==Lähteet== * === Viitteet === Luokka:KD Nuorten puheenjohtajat Luokka:Vuonna 1990 syntyneet Luokka:Elävät henkilöt
Betzy Akersloot-Berg

Betzy Rezora Akersloot-Berg (1850 Aurskog, Akershus, Norja – 1922 Vlieland, Alankomaat) oli norjalainen taidemaalari, joka asui yli 30 vuotta pienellä Vlielandin saarella, Hollannissa. Vuosien 1881 ja 1883 välillä Akersloot-Berg opiskeli maalausta Münchenissä, missä Otto Sinding toimi hänen opettajanaan. Lisäksi vuonna 1890 hän jatkoi opiskelua myös Pariisissa taidemaalari Pierre Puvis de Chavannesin opetuksessa. Kun nuoruutensa Pohjois-Norjassa viettänyt Akersloot-Berg oli muuttanut muualle kotiseuduiltaan, hän palasi sinne usein maalatakseen mieliteemaansa eli paikallista rannikkomaisemaa. Taiteilijalla oli säästä riippumatta tapana maalata ulkona. == Lähteet == == Kirjallisuutta == * == Aiheesta muualla == * Luokka:Norjalaiset taidemaalarit Luokka:Vuonna 1850 syntyneet Luokka:Vuonna 1922 kuolleet
Teuvo-Pentti Pakkala

Teuvo-Pentti Pakkala (29. syyskuuta 1920 Oulu – 13. tammikuuta 2010 OuluTeuvo- Pentti Pakkala. HS Muistot, 13.1.2010. (Viitattu 30.9.2018)) oli suomalainen taidegraafikko. Teuvo-Pentti Pakkalan vanhemmat olivat kirjastoneuvos Samuli Pakkala ja Maija Hallman ja puoliso vuodesta 1947 koristetaiteilija Helvi Maria Askari. Ylioppilaaksi Pakkala tuli Oulun lyseosta. Hän kävi Taideteollisuuskeskuskoulun 1938 ja opiskeli Suomen Taideakatemian koulussa1945–1947. Vapaa taiteilija Pakkala oli vuodesta 1947. Pakkala kuvasi pohjoissuomalaisia näkymiä ja asetelmia.Otavan Iso tietosanakirja, Otava 1968, osa 6, palsta 851 Ensimmäisen näyttelynsä hän piti 1948, myöhemmin hänen töitään oli esillä lukuisissa näyttelyissä kotimaassa ja ulkomailla. Pakkala työskenteli useita vuosia Hailuodossa ja on suunnitellut Hailuodon vaakunan. Hänet tunnettiin myös kuvittajana ja puukkosuunnittelijana. Pakkala sai Oulun läänin taidepalkinnon 1978. Vuonna 2007 hän lahjoitti mittavan osan tuotannostaan Kokkolan kaupungille. ==Lähteet== ==Aiheesta muualla== *Teuvo- Pentti Pakkalan cv, Bronda.fi *Taiteilijamatrikkeli Luokka:Suomalaiset taidegraafikot Luokka: Suomalaiset kuvittajat Luokka:Vuonna 1920 syntyneet Luokka:Vuonna 2010 kuolleet
Bardi (suku)

Bardi oli firenzeläinen kauppahuone ja suku (Compagnia dei Bardi). Bardit aloittivat kauppiaina jo 1100-luvulla, ja pankkiireiksi he ryhtyivät viimeistään 1200-luvun puolivälissä. Bardit olivat tällöin erityisesti paavien luottopankkiireita. Pankkiirit olivat havainneet, että oli tuottoisaa lainata rahaa köyhille ruhtinaille käyttäen vakuutena kaupallisia privilegioita eli etuoikeuksia, kuten monopoleja. Vuonna 1340 suku tuki Firenzessä epäonnistunutta kapinayritystä, jonka takia monet suvun jäsenet karkotettiin kaupungista. Suvun linna rakennettiin tällöin Parmaan. Kauppahuone teki konkurssin vuonna 1344 rahoitettuaan satavuotista sotaa käynyttä Englannin hallitsijaa Edvard III:tta lähes puolen miljoonan floriinin summalla. == Lähteet == == Aiheesta muualla == Luokka:Italialaiset pankit Luokka:Firenzen historia Luokka:Italialaiset suvut
Peruzzi (suku)

pienoiskuva|220px|Yksi Peruzzin vanhoista tornitaloista Firenzessä. Peruzzi oli firenzeläinen kauppahuone ja suku (Compagnia dei Peruzzi). He olivat vaatimaton kauppiassuku, mutta rikastuivat 1300-luvulla tekstiilien myynnillä Europan suurkaupunkeihin. Tämän jälkeen he laajensivat toimintaa pankkialalle ja olivat erityisesti johanniittain ritarikunnan luottopankkiireita. Firenzeläiset pankkiirit havaitsivat, että oli tuottoisaa lainata rahaa köyhille ruhtinaille käyttäen vakuutena kaupallisia privilegioita eli etuoikeuksia, kuten monopoleja. Kauppahuone teki konkurssin vuonna 1345 rahoitettuaan satavuotista sotaa käynyttä Englannin hallitsijaa Edvard III:ta lähes miljoonan floriinin summalla. Suku jatkoi kuitenkin pankkitoimintaa edelleen, ja yksi sukuhaara toimii yrittäjinä Yhdysvalloissa. == Lähteet == Luokka:Italialaiset pankit Luokka:Firenzen historia Luokka:Italialaiset suvut
Myötäpurje

Myötäpurje eli pakopurje on jokseenkin kapea nelikulmainen purje. Raakapurjealuksissa se nostettiin myötätuulella joko keulamaston tai isonmaston raakojen jatkoksi kiinnitettyihin puomeihin. Purjeen tarkoitus on saada aluksen nopeus nousemaan suurentamalla purjepinta-alaa.Otavan Iso tietosanakirja, Otava 1968, osa 6, palsta 857 ==Lähteet== Luokka:Purjealuksen rakenne
Kaarlo Österbladh

Kaarlo Edvard Österbladh (27. lokakuuta 1878 Lumijoki – 31. joulukuuta 1943 Turku) oli suomalainen arkistonhoitaja ja historiantutkija, joka perehtyi erityisesti kirkkohistoriaan. Österbladhin vanhemmat olivat kirkkoherra Josef Österbladh ja Maria Magdalena Schroderus. Hän valmistui filosofian kandidaatiksi 1903 ja suoritti teologian erotutkinnon 1907, toimien valtionarkiston virkamiehenä 1907–1908 ja 1909–1910, Kirkollisviraston leski- ja orpokassan kamreerina 1911–1919, Turun tuomiokapitulin notaarina 1914–1920, Turun suomalaisen yliopistoseuran ja sitten Turun yliopiston rahastonhoitajana 1919–1932 ja viimeksi mainitusta vuodesta ajoittain myös pankkimiehenä. Östebladh harrasti 1700-luvun kirkkohistorian tutkimusta ja julkaisi jo 1911 Turun tuomiokapitulin luettelon. 1929 hän tuli filosofian lisensiaatiksi (tohtoriksi), väitöskirjan aiheenaan Johan Browallius. Seuraavana vuonna hänet valittiin Turun maakunta-arkiston vt. hoitajaksi ja 1932 vakinaiseksi. Österbladh toimi Turun yliopiston historian dosenttina 1932–1940. Arkistotutkimustensa perusteella hän julkaisi tutkimuksen Pappissääty Suomen valtiopäivillä 1809–1906 (1939–1942) sekä lähdekokoelman K.F. Mennanderin lähettämiä ja saamia kirjeitä I-III (1939–1942). Helsingin yliopisto myönsi Österbladhille kunniatohtorin arvon 1942. Österbladhin puoliso vuodesta 1912 oli Ellen Emerentia Ahlström. == Lähteet == ==Aiheesta muualla== * Turun maakunta-arkisto 80 vuotta (Viitattu 10.4.2013) * Papiston säätyhistoriaa, Aamulehti, 27.09.1933, nro 259, s. 5, Kansalliskirjaston digitaaliset aineistot Luokka:Suomalaiset arkistonhoitajat Luokka: Suomalaiset virkamiehet Luokka: Suomalaiset historioitsijat Luokka: Suomalaiset tietokirjailijat Luokka:Vuonna 1878 syntyneet Luokka:Vuonna 1943 kuolleet
Burmanmelaharakka

Burmanmelaharakka (Crypsirina cucullata) on varisten heimoon kuuluva varpuslintu. ==Levinneisyys== Burmanmelaharakoita tavataan kotoperäisenä Myanmarissa, Iravadi- ja Sittang-jokivarsien tasangoilla. Laji oli aiemmin yleinen, mutta se on vähentynyt elinympäristöjen tuhoutumisen takia ja on luokiteltu silmälläpidettäväksi. Sopivissa säilyneissä elinympäristöissä laji on kuitenkin pysynyt paikallisesti yleisenä. ==Elinympäristö== Burmanmelaharakat elävät dipterokarpuskasvimetsissä, kuivilla pensaikkoalueilla ja maatalousmaiden reunoilla alangoilla alle 1 000 metrin korkeudessa. ==Lähteet== Luokka:Varikset
KVL

Lyhennettä KVL käytetään yleisesti Kouvolan kaupungista. Se voi tarkoittaa myös seuraavia: * Kunnallisvirkamiesliitto * Keskusverolautakunta * Kuluttajavalituslautakunta *Keskimääräinen vuorokausiliikenne * Kansalaisvallan Liitto == Lähteet ==
Rudy Vallée

Hubert Prior ”Rudy” Vallée (28. heinäkuuta 1901 – 3. heinäkuuta 1986) oli yhdysvaltalainen muusikko ja näyttelijä. == Elämä ja ura == Hubert Prior Vallée syntyi Island Pondissa, Vermontin osavaltiossa Yhdysvalloissa. Hän opiskeli 1920-luvulla Mainen yliopistossa ja myöhemmin Yalen yliopistossa, ja soitti opiskeluaikanaan saksofonia eri yhtyeissä. Hän valmistui Yalesta vuonna 1927. Seuraavana vuonna hän perusti yhtyeen nimeltä The Connecticut Yankees. Valléen pehmeä lauluääni soveltui hyvin radioon ja hän alkoi nopeasti saada mainetta laulajana. Vuonna 1929 Vallée esiintyi elokuvassa The Vagabond Lover, jonka nimikappaleesta tuli suosittu radiosingle. Samana vuonna hän aloitti The Fleischmann Hour -radio-ohjelman juontajana. Ohjelmaa lähetettiin yli kymmenen vuoden ajan ja sen tunnuskappaleena toimi Valléen laulama ”My Time Is Your Time”. Muihin Valléen menestyneisiin nauhoituksiin kuuluivat ”Marie”, ”Honey”, ”Weary River” (kaikki 1929), ”As Time Goes By” (1931) ja ”Brother, Can You Spare a Dime? 1930-luvulta lähtien Vallée johti omaa musiikkikustantamoaan Vallee Publicationsia. Myöhemmin hän työskenteli Ruval Music -yhtiön johdossa. Vallée näytteli 1930-luvulta lähtien lukuisissa elokuvamusikaaleissa. Hän esitti usein rakkaustarinan päähenkilöä, mutta esiintyi 1940-luvulta lähtien myös koomisissa rooleissa. Toisen maailmansodan aikana hän johti Yhdysvaltain rannikkovartiosto orkesteria. 1960-luvulla hän esiintyi Frank Loesserin Broadway-näytelmässä How to Succeed in Business Without Really Trying ja myöhemmin näytelmän elokuvaversiossa (suom. Miten menestyä liike-elämässä yrittämättä liikaa, 1967). Näyttelijän uraansa Vallée jatkoi 1970-luvun puoliväliin asti, ja muusikkona hän jatkoi esiintymistä kuolemaansa asti. Hän kuoli Kaliforniassa heinäkuussa 1986. == Albumit == * Drinking Songs (1955) * Lets Do It (1956) * The Kid From Maine (1958) * Stein Songs (1962) * The Funny Side of Rudy Vallee (1964) * Hi-Ho Everybody (1967) * An Evening With Rudy Vallée (1974) * Heigh Ho, Everybody! (1974) == Lähteet == Luokka:Vuonna 1901 syntyneet Luokka:Vuonna 1986 kuolleet Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Yhdysvaltalaiset saksofonistit Luokka:Yhdysvaltalaiset orkesterinjohtajat Luokka:Hollywood Walk of Fame
Erik af Palén

Erik Johan af Palén (Paleen) (15. toukokuuta 1716 Strängnäs–6. syyskuuta 1788 Tukholma) Sivu 570. oli suomalainen virkamies ja lainsuomentaja, joka aateloitiin. Palénin vanhemmat olivat kihlakunnantuomari Abraham Palén ja Katarina Tigerstedt. Hän opiskeli Turussa ja tuli hovioikeuden auskultantiksi 1737. Vuodesta 1738 hän toimi virkamiehenä Tukholman oikeusrevisiossa, vuodesta 1757 protokollasihteerinä ja talonpoikaissäädyn sihteerinä kolmilla valtiopäivillä 1755–1770, jolloin hänet asetettiin myös manufaktuurikonttorin ja valtionvelkakonttorin valtuutetuksi. Palén kannatti voimakkaasti hattu- puoluetta. Hän tarkasti appensa, lääninsihteeri Samuel Forseenin tekemän vuoden 1734 lain suomennoksen 1751-1756, joskin luovutti sen julkaisuoikeuden hovioikeudenaktuaari G. G. Saloniukselle. Tarkkaa tietoa ei ole, mikä on hänen osuutensa suomennoksessa Ruotzin waldacunnan laki, joka ilmestyi 1759. Pohjois-Suomen laamannina Palén toimi 1766-1783.Otavan Iso tietosanakirja, Otava 1968, osa 6, palsta 863 Hänet aateloitiin 1770. Palénin puoliso vuodesta 1744 oli Anna Johanna Forséen (k. 1784). ==Lähteet== ==Aiheesta muualla== * Viitattu 25.9.2013. Luokka:Suomalaiset virkamiehet Luokka:Suomalaiset aateliset Luokka:Suomentajat Luokka:Vuonna 1716 syntyneet Luokka:Vuonna 1788 kuolleet
Italian kristillisdemokraattinen puolue

Italian kristillisdemokraattinen puolue (, DC) oli Italian johtava puolue kylmän sodan ajan. Länsiliittoutuneet tukivat sitä voimakkaasti kilpailevaa kommunistipuoluetta vastaan. Puolue oli hallitusvastuussa yhtämittaisesti puoli vuosisataa. Kristillisdemokraatteja edelsi vuosina 1919–1926 toiminut Italian kansanpuolue.Italian Popular Party Encyclopædia Britannica Online Academic Edition. Viitattu 28.3.2014. Puolueen perustaja Alcide De Gasperi oli nuoruudessaan aktiivinen fasismin vastustaja, ja joutui vankeuteen vuonna 1926 julkaistuaan hallitusta arvostellutta lehteä. Kristillisdemokraattisen puolueen perustaminen tuli mahdolliseksi vuoden 1943 lopussa Mussolinin kukistuttua. Jo joulukuussa 1945 De Gasperi nousi maan pääministeriksi ja puoli vuotta myöhemmin Italiasta tuli tasavalta (lopullisesti vuoden 1948 alusta uuden perustuslain myötä). De Gasperi toimi pääministerinä vuoteen 1953. Puolueen aatteellinen perusta muodostui roomalaiskatolisuuden, antikommunismin, sosiaalisen kehityksen sekä vapaan kilpailun ympärille. DC oli aatteellisesti lähellä länsisaksalaista CDU:ta. Myöhempiä Italian kristillisdemokraattisia johtomiehiä olivat Amintore Fanfani, Aldo Moro ja Giulio Andreotti sekä kylmän sodan jälkeisten vuosien Romano Prodi. Puolue yhdistettiin 1990-luvulla moniin korruptioskandaaleihin, esimerkiksi Andreotti oli syytteessä mafiayhteyksistä. Samanlaisia syytteitä esitettiin tosin jo 1960-luvulla. 1990-luvulla puolueen kannatus romahti Tangentopolina tunnetun korruptiovyyhdin seurauksena. Tammikuussa 1994 puolue lopetti toimintansa vanhalla nimellä ja alkoi käyttää nimeä Partito Popolare Italiano (Italian kansanpuolue), jota sen edeltäjä oli käyttänyt. Samana vuonna pidetyissä vaaleissa se jäi pienpuolueeksi. Se liittyi keskusta-vasemmistolaiseen Oliivipuukoalitioon ja osallistui maan hallitukseen vuosina 1996–2001. Lopulta kristillisdemokraattien rippeet vaipui historiaan Kansanpuolueen liittyessä vuonna 2002 osaksi Democrazia è Libertà – La Margherita -nimistä keskustapuoluetta, joka vuonna 2007 liittyi Oliivipuukoalition pohjalta muodostettuun keskusta-vasemmistolaiseen Demokraattiseen puolueeseen. ==Johto== Puheenjohtaja Kausi Alcide De Gasperi 1946–1954 Adone Zoli 1954–1960 Attilio Piccioni 1960–1966 Mario Scelba 1966–1969 Benigno Zaccagnini 1969–1975 Aldo Moro 1975–1978 Flaminio Piccoli 1978–1980 Arnaldo Forlani 1980–1989 Ciriaco De Mita 1989–1992 Rosa Russo Iervolino 1992–1994 == Lähteet == Luokka:Italian historia Luokka:Italian puolueet Luokka:Kristillisdemokraattiset puolueet